JohanHeinsen/ENO huggingface dataset:
Ribe Stifts Adresseaviser, 1842-04-23
Den velbekjendte Examinatus juris, Kommissionair Eibeschulz er den 15. bleven arresteret, for at have villet formaae Andre til at aflægge urigtige Forklaringer for Retten. (S. Bl.)"Almuevenen, udgivet af R. Sørensen og A. Hansen, indeholder fra Fredericia følgende mærkelige Kirkenyhed: "Gaardeier N. Ottesen er, i Henseende til de af vor Frelser Jesus Christus indstiftede Sakramenter, kommen til den Overbeviisning, at de omgængelig nødvendig maae udføres paa den oprindelige Maade, naar han skulde vente sig og sine Børn nogen Velsignelse af samme, følgelig kunde han ikke tillade, at hans Børn døbtes ved Paaøselse, og han kunde ikke nyde den hellige Nadver paa den Maade, som den hidtil er forvaltet i den danske Statskirke. Kort efter sin Ankomst til Fredericia forrige Aar, fødtes ham en Søn, og han henvendte sig da til sin Sognepræst, Hr. Dr. Rørdam, med Spørgsmaal om han vilde døbe dette Barn med Neddyppelse, og om han vilde forvalte Nadveren for ham og hans Kone med Brødets Brydelse. Hr. Doctoren erklærede sig villig hertil, saafremt det kgl. danske Kancelli vilde tillade ham det, og tilbød at han vilde indgive Andragende derom til Kollegiet. Dette skeete, og bemeldte Kollegie har nu tilladt Dr. Rørdam at forvalte Sakramenterne for N. Ottesen paa ovenmeldte Maade. Den 27. Febr. blev saaledes det første Barn i den danske Statskirke døbt efter Kristi egen Jndstiftelses Maade."
Ribe Stifts Adresseaviser, 1842-04-23
Den kgl. Anordning til Lettelse af den direkte Handel skal efter Forlydende have opvakte den glædeligste Sensation i Flensborg. Hr. Raadmand P. Nielsen, som i den slesvigske Stænderforsamling har virket utrættelig for denne Sags Fremme, opholdt sig den 18 og 19, i Haderslev paa en Handelsreise; han overraskedes om Morgenen paa Sengen allerede ved en Expres, som om Natten var kommen fra Flensborg, med Jndbydelse fra Flensborgs Handlende om uopholdelig at komme hjem, da man vilde bringe ham et Vivat" for de i Mandags der allerede bekiendte Resultater af hans Virksomhed. Raadmand Nielsens Forretninger tillod ham imidlertid ikke, saaledes strax at efterkomme den hædrende Opfordring. (Dvke)
Ribe Stifts Adresseaviser, 1842-04-23
J den 3/4 Miil fra Viborg beliggende Non Mølle, blev afvigte Mandag en Hund, der i nogle Dage havde været syg, formeentlig gal, idet den et Par Gange uden videre foer løs paa dens Herre, der imidlertid var heldig til at undslippe den, uden at blive bidt.
Ribe Stifts Adresseaviser, 1842-04-23
En i Gaarden værende Karl havde imidlertid det Mod at liste sig til og gribe Hunden i Nakken, hvorpaa han kastede den ind under Møllehjulet, hvor den strax dræbtes. - Paa flere Steder paa Landet omkring Viborg siges der at være Sygdom saavel mellem Hunde som Katte (Vib A.)
Ribe Stifts Adresseaviser, 1842-04-23
Udnævnelser. Under 9ds er Sognepræst for Stryne, Menighed F. Wilhelm udnævnt til Sognepræstfor Snøde og Stoense Menighed paa Langeland. – Under 15. Administrator ved Arnestappens Ombud, Exam. juris Arne Thorsteenson, beskikket til Sysselmand i Sneefjeldsnæs Syssel, i Jslands Vester Amt, fra 6. Juni næstk., at regne, og vedbliver Sysselmand Thorsteenson indtil videre tillige at være Administrator ved ovennævnte Ombud; personel Capellan for Rise Menighed paa Ære, N. Johansen, til Sognepræst for Sneiberg og Tjørring Menigheder i Ribe Stift.
Ribe Stifts Adresseaviser, 1842-04-23
Ledigt Embede. En Toldoppebørselscontrolleur-Post i Garding, Tönninger Tolddistrict. Gage, incl. Contoirhold, 1000 Rbd. Caution 2000 Rbd.
Ribe Stifts Adresseaviser, 1842-04-23
Døde. Kbhavn: Urtekræmmer J. Høegh, 71 Aar; Skibskapitain P. Lunds Hustru, A. J. f. Marschner, 19 Aar; Krigsraad Willes Hustru, A. M. f. Hansen, 41 Aar.
Ribe Stifts Adresseaviser, 1842-04-23
Handelsefterretninger. Hamborg den 16. April. Tilførselen af frisk Smør var i denne Uge ikke meget betydelig; Priserne vare for Holstensk 41 a 42 Rd., for Middelsort 35 a 37 Rd., for Tøndersk og Østerjydsk 27 a 29 Rd. Jfølge Beretninger fra London vilde Prisen paa finere Vare falde i næste Uge. J London var temmelig stærk Spørgsel efter Havre.
Ribe Stifts Adresseaviser, 1842-04-23
Hamb.-Altona Kvægmarked. D. 15. April vare endnu 22 Stkr. Hornkvæg usolgte. – Den 18. April vare 441 Stkr. Hornkvæg paa Markedet, hvoraf bleve solgte 367. Flensborgd. 14. April: Hvede 4 Rd. 32 s. a 5 Rd. 16 s.; Rug 3 Rd. 24 s. a 3 Rd. 36 s.; Byg 2 Rd. 4 s. af 2 Rd. 8 s.; Havre 1 Rd. 24 s. a 1 Rd. 36 s.; Flæsk 41 ls. a 1 Rd. pr. Lpd.; grøn Ditto 36 s.; Smør 6 a 7 ls.
Ribe Stifts Adresseaviser, 1842-04-23
Kjøbenhavns Børs=Kours den 19. April. Species 200. Bank-Diskonto 4 pCt. Nationalbankaktier 106 a 106 1/2 Rbd. Sølv.
Ribe Stifts Adresseaviser, 1842-04-23
Ved Tallotteriets 1356. Trækning i Wandsbeck udkom: No. 80. 3. 78. 37. 83.
Ribe Stifts Adresseaviser, 1842-04-23
Ribe. 4de Søndag eft. Paaske prædiker i Domkirken Hr. Pastor Müller. – J Cathrine Kirke Hr. Pastor de Thurah. (Forlangt indrykket.)
Ribe Stifts Adresseaviser, 1842-04-23
Det er vistnok Størstedelen af dette Blads Læsere bekjendt, at Consumtionsvæsenet fra Varde (siden den sidste retlige Undersøgelse af Assessor Petersens Embedsførelse) med temmelig Jver gjør Jagt efter uprivilegerede Landbrænderier, hvilket i Medfør af Embedspligter er ganske i sin Orden; men paa flere Steder ere disse Undersøgelser skeete paa en høist oprørende og overfaldende Maade, hvorfor jeg her til Exempel vil anføre den i mit Huus brugte Fremgang. Jeg var nemlig d. 7. ds. reist ud tidlig om Morgenen, hvorpaa min Kone, som just forrettede sine Morgensysler i Kjøkkenet Kl. imellem 6 og 7 om Morgenen, hører en stærk Larm, og finder ved Tililen, til sin store Skræk, den fra om Aftenen tillaasede Dør for Hovedindgangen til Huset sprængt, og seer 2de ukiendte Personer trænge ind i Huset, hvilke, uden at tilkjendegive sig, gjennemstreifede hele Gaarden, vendte op og ned paa Alt, overrendte de forskjellige Korndynger paa Loftet, og gjennemsøgte alle Gjemmer. Jmedens Disse vare sysselsatte med ovennævnte Forretninger kom endnu en Tredie til, som stillede sig i Forstuen, hvor han tog fat paa en Væverpige, som just vilde gaae derigjennem, og forlangte et Kys af hende, hvilket hun imidlertid afslog, rev sig løs fra ham, og paa denne Maade undgik hans Hensigt. Strax derefter syntes de at have mættet deres Nysgierrighed, og forlod derfor Alle Huset, hvorfra de begave sig over til min Gjenboe, af hvem jeg siden erfver, at de 2de Førstnævnte vare Consumtions=Betjentene Kaas og Hermansen og den Sidstnævnte Assessor Petersen, alle af Varde, samt at de havde søgt efter Brændeviinstøi. Saaledes blev dette mig berettet ved min Hjemkomst om Aftenen af min Kone og mine Børn, hvilke alle endnu ei havde forvundet den dem indsagne Skræk, som isærdeleshed havde gjort et stærkt Jndtryk paa min stakkels Kone, som er meget svagelig. - Jeg og Flere ville derfor skee en stor Tjeneste, om en Lovkyndig vilde have den Godhed igjennem denne Tidende at tilkjendegive os, om det saaledes kan være bemeldte Personer tilladt at forstyrre den landlige Ro, hvorved Manges Helbred og muligen endog Liv staae i Fare, samt om det ikke er Herredsfogdens Pligt at være tilstede ved slige Huusinqvisitioner, og da først tilkjendegive i hvad Forretning han og Følge komme? J Marts 1842. En Fæstebonde.
Ribe Stifts Adresseaviser, 1842-04-23
Bekjendtgjørelser. Revne Oliefarver af alle Slags Couleurer, der uden videre Tilberedelse strax kunne bruges til Maling, faaes til billige Priser hos Kjöbmand Ribe, d. 18 April 1842. N.lwersen.
Ribe Stifts Adresseaviser, 1842-04-23
Theatret i Ribe. Søndagen d. 24. April, opføres: (Anden Gang, efter Opfordring) Capriciosa, eller: Familien fra Nyboder, original romantisk burlesk Folke-Commedie i 5 Acter, med Sange og Chor; med Musik til bekjendte Melodier af Dhr. Arnesen og Overskou. Mandagen d. 25, opføres: Neil original Vandeville i 1 Act af Prof. J. L. Heiberg. Derefter: For Evig, eller: Medicin mod en Elskovsruus! Lystspil i 2 Acter af Scribe og Warner, oversat af Th. Overskou. – Til Slutning: Jal eller: Klokker Links Giftermaalshistorie, Original Vaudevillemonolog af Prof. J. L. Heiberg. (Fortsættelse af: Veil )
Ribe Stifts Adresseaviser, 1842-04-23
NB. De almindelige Spilledage ere: Søndag, Mandag, Onsdag og Fredag. P. J. Titchen.
Ribe Stifts Adresseaviser, 1842-04-23
Nye Bøger, som faaes hos Termansen. Om Foreningen for Statsgieldens Formindskelse, af Kierkegaard. - Landsbyskolen og Landsbyngdommen, af Lorck. - Mynsters Ordinationstale d. 30. Marts ved Jndvielsen af en til Grønland beskikket Missionær. - Canova, Skuespil i 2 Acter, af Trojel. Heibergs Jntelligentsblade. Nr. 2. Lukas's Evangelium med Forklaringer, af Lind. – Udtog af Forordninger for 1841 samt Register til Frederik 1 Forordninger, ved Rosenvinge. – Jesu Levnet af Straus, overs. af Schaldemose. 1. H. - Raad fra en gammel Mand til menige Jordbrugere. – Folkelægemidler af Orstander. 4. H. - Folkesange og Melodier for Pianoforte, af Berggreen. 2. H. - Forfatterlericon, ved Erslev. 2. H. - Hauffs udvalgte Digterværker. I. D. - Kroghs Omrids af Geographien.
Ribe Stifts Adresseaviser, 1842-04-23
Dansk Ugeskrift. 2 Række, red, af Prof. Schouw. Nr. 2. - Professor Schoums Portrait.
Ribe Stifts Adresseaviser, 1842-04-23
Subscription modtages paa et dansk Universallerion.
Ribe Stifts Adresseaviser, 1842-04-23
Følgende nye Bøger faaes hos Andersen i Ribe. With. Joseph Ruskbrook, af Capt. Marryat. 2. De Hauffs Phantasier, ved N. Schmidt. – Tidsskrift for Reisebeskrivelser. J. D. 2. H. – Napoleons Historie, af Laurent. 6. H. - Jack Ashore, af C. Howard, udg. af F. Bræmmer. 2. D. 3. & H. H. - Jntelligentsblade, udg. af Heiberg. Nr. 2 og 3. - Om Statsgieldens Formindskelse, af P. Ch. Kierkegaard. – Svend Aagesens Danmarks=Krønike med og uden Anmærkninger, overs. af Cand. R. Fenger. – Lucas Evangelium med tilføiede Forklaringer, paany overs. af Lic Theol. P. C. Lind. - Ordinations=Tale, holdt d. 30 Marts 1842 af Biskop J. P. Mynster. - Landsbyskolen og Landsbyungdommen, et Par Ord af Past. Lorck. – Haandbog Ørets Sygdomme, af D. W. Kramer, overs. af J. Kjeldahl 1. Afdeling. – Danmark forkvaklede Hestevæsen i Almindeleghed, oplyst af Dr. Neergaard. – Omrids af Geographien, af Cand. Krogh. – Viser og Sange for Danske Samfund 4. H. - Folkesange og Melodier, udsatte for Pianoforte ved A. Berggreen. 2 Levering. - Morgensange af Jngemann.
Ribe Stifts Adresseaviser, 1842-04-23
Da der paa flere Steder her i Landet har viist sig en ondartet Hundesygdom, som gjør det høist nødvendigt at træffe saadanne Forholdsregler, at saavel Mennesker som Dyr kunne vorde sikkrede mod Bid af Hunde, hvilket som bekjendt, saafremt Hunden muligen var angreben af Sygdom, kunde have de farligste Følger, saa bliver det herved paalagt Ribe Kjøbstads respective Jndvaanere, at forsyne deres Hunde med Mundkurv, indrettet efter en hos Arrestforvarer Vilsleff henlagt Model, ligesom ogsaa enhver Hund skal være forsynet med Polititegn, anbragt paa et Halsbaand, som Hunden altid skal bære, forat det deraf kan erfares, hvem den tilhører. Jndtil Foranførte er efterkommet maae ingen Hunde løbe løse omkring paa Gaden, og saafremt nogen Hund antræffes paa Gaden, uden at være forsynet med Mundkurv eller Polititegn, vil den, om endog kun ren af Delene mangler, blive af de dertil leiede Folk anholdt og dræbt, og vedkommende Eier anseet med Mulct. Jøvrigt bemærkes: at naar der hos en Hund spores Madlede, Dorskhed, hængende Hoved, slutne Oren, megen Uro og Engstelighed, et mørkt skummelt Blik, samt Lyst til at snappe efter eller bide Alt, hvad der nærmer sig den, saa er saadant betænkelige Symptommer, og Hunden bør da øieblikkeligen enten dræbes eller tages under Behandling af en Dyrlæge, hvorhos den i sidste Tilfælde bør saaledes bindes, at ethvert Menneske og Dyr kan være sikkret mod at bides eller slikkes af den.
Ribe Stifts Adresseaviser, 1842-04-23
Ribe Politikammer, d. 20. April 1842. Høyer. Fredagen den 6te Maj næstkommende om Formiddagen Kl. 10 bliver i Patrouillebetjentboligen paa Store Andst Mark ved offentlig Auction bortsolgt, af den samme tilhørende Jord, omtrent 14 Tdr. Land, beliggende sønden for Embeds boligen, med Hartkorn 4 Skpr. 2 trefemted. Alb. – Denne Lod, som er af god Beskaffenhed, og i en Række af Aar har været vel behandlet, er tjenlig saavel til Bebyggelse, som til Forening med nærliggende Jorder. Betalingsvilkaarene ere meget favorable for Kjøberne. Conditionerne ligge fra den 25de dennes til Eftersyn i Damgaard Kro. Herredscontoiret i Colding, den 15de April 1842. Oxenbøll.
Ribe Stifts Adresseaviser, 1842-04-23
Aar 1842, Mandagen den 4de April, blev i den Kongelige Lands Over- samt Hof= og Statsret i Kjøbenhavn, afTrykt i Ribe hos Chr. sal. Hyphoff. Domi Sagen forhenværende Kongelig Solodandserinde Andrea Marie Krætzmer, fød Møller, contra: Forhenværende Redacteur af Bladet Fædrelandet", Lands-Over- samt Hof og Stadsrets Procurator Balthazar Christensen og kjendt for Ret. saaledes: De i den omhandlede Artikel i Bladet Fædrelandet No. 26 for den 30te August 1840 om Citantinden forhenværende Kongelig Solvdandserinde Andrea Marie Krætzmer f. Møller, brugte Udeladelser "Chicane mod en Medspillende og at hun havde opført sig saaledes, at hun snarere burde have været anviist et fast Stade ved Høibro end et temporairt ved Langebro bør døde og magtesløse at være og ikke komme hende til Skade paa Ære, gode Naan og Rygte i nogen Maade, hvorhos Jndstævnte bør herfor erlægge i Mulct til Kjøbenhavns Fattigvæsens Hovedkasse 50 Rbd. Sølv, samt være undergivet den i Forordn. 29de Septbr. 1799 § 20 fastsatte Censur i 1 Aar. Saa betaler Jndstævnte og til Citantinden denne Processes Omkostninger med 25 Rbd. Sølv. Det Jdømte at udredes inden 15 Dage efter denne Doms lovlige Forkyndelse og Dommen i det Hele at efterkommes under Adfærd efter Loven. Hvilket herved bringes til offentlig Kundskab ifølge Forord. af 27de Septbr. 1799 § 20. Justitscontoiret i den Kongelige Lands-Over- samt Hof Hoff. og Stadsret i Kjøbenhavn d. 8. April 1842.
Ribe Stifts Adresseaviser, 1842-04-23
Jfølge det Kongelige Sundheds-Collegii Skrivelse af 11 April d. A., i Anledning af den Salskab blandt Hundene, der skal have yttret sig paa nogle Steder, i Provindserne, maa jeg herved tienstligst have Dhrr. Læger i Physicatet anmodet om, i Analogie med de ved farlige Epidemier gjeldende Bestemmelser, hertil uopholdelig behageligen at indberette de Tilfælde af ovennævnte Slags Galskab, som i deres practiske Kreds muligen allerede i den senere Tid ere forekomne, eller herefter maatte indtræffe, for at jeg kan sættes istand til at opfylde det, ovennævnte Skrivelse paabyder mig.
Ribe Stifts Adresseaviser, 1842-04-23
Ribe Stiftsphysicat, den 17de April 1842. Randrup.
Ribe Stifts Adresseaviser, 1842-04-23
Publicandum. Onsdagen den 27de d. M., om Formiddagen Kl. 9, lader Hr. Provst Matzen i Hygum Borde, Stole, Folkesengeklæder, en Deel Køer, Qvier, Kalve, 1 Følhoppe, 1 Føl, 1 Soe, 1 Plov, Vogne, Harve, Hestetøi, 1 tre Etages Kakkelovn, 1 Calesche, 1 Par Kirke=Lysestager m. fl. a. T. bortsælge ved offentlig Auction med 5 Maaneders Credit. Lysthavende indbydes. Frøs og Calslund Herredsfogdie, d. 12. April 1842. Bruun.
Ribe Stifts Adresseaviser, 1842-04-23
At det har behaget det alvise Forsyn den 14de dennes ved en stille og rolig Død at hjemkalde til det Bedre min inderlig elskede Mand, Consistorialraad, Provst Kamph, Sognepræst for Skjerbæk Menighed, bekjendtgjøres herved paa egne og Børns Vegne for deeltagende Slægt og Venner af hans dybtsørgende Enke. Magdalene Elisabeth Kamph. født Mechlenborg.
Ribe Stifts Adresseaviser, 1842-04-23
En udsat Møllesteen, er til Salg i Midtmøllen i Ribe.
Ribe Stifts Adresseaviser, 1842-04-23
En god Høvlebænk ønskes tilkjøbs. Adressekontoiret anviser.
Ribe Stifts Adresseaviser, 1842-04-25
Nibe. Stifts Avis og Avertissements-Tidende. Udgivet af Chr. sal. Hyphoff, redigeret af E. Hyphoff. No 47 Mandagen den 25. April.
Ribe Stifts Adresseaviser, 1842-04-25
Udenlandske Efterretninger. England. Billen og Jndkomstskatten er forelæst anden Gang i Underhuset, og i Overhuset er Korn billen læst anden Gang, efterat Lord Stanhopes Amendement ang. Forkastelse af Billen som Agerdyrkningens Ruin, med 119 St. mod 17, og Lord Broughams Amendement ang, fri Kornindførsel med 109 St. mod 6, vare forkastede. Afskaffelse af Pidskestraffe ved Armeen er atter forkastet i Parlamentet. – Lord Russel skal have til Hensigt at skille sig fra den engelske Kirke og slutte sig til den presbyterianske. - Som Beviis for, at den 73aarige Hertug af Wellington endnu er i Besiddelse af sin fulde Aandskraft, fortæller man, at han har sat sig ind i alle Details, den blodige Krig i Jndien vedkommende og udarbeidet en Krigsplan for Gouvernøren over disse Besiddelser, hvis Fortrinlighed skal have overrasket Kabinettet i høieste Grad. Senere Efterretninger fra Jndien erklære Beretningen om Gisnis Jndtagelse for falsk. Derimod stadfæstes det, at Englænderne have vundet en Seir ved Kandahar over Schah Schudschabs Søn. En Skrivelse fra Lady M'Naghten mælder, at hun med sine Medfanger befinder sig vel under Albar Chans Forvaring.
Ribe Stifts Adresseaviser, 1842-04-25
Rusland. J en Skrivelse fra den polske Grændse hedder det, at den saameget omtalte Militærrevolution i Petersborg har opløst sig i et Forsøg paa at forlede til Jnsubordination, og istedetfor en Mængde Dræbte og Forviste er kun et Jndivid dømt til Detention. - Den kankasiske Krig vil under Generalerne Faks og Grabbe blive ført med større Anstrengelse end hidtil, i hvilken Hensigt alt det lette Cavalleri fra Gouvernementerne Moskau og Orel vil blive opbuden. Tyrkiet. Man havde i Marseille et Rygte om, at en Opstand var udbrudt i Albanien og navnlig i Prevesa, hvis Gouvernør skal have stillet sig i Spidsen for Jnsurrektionen. - Overscherisen af Mekka, Mahommed Ebn el-Aun, der hidtil ikke vilde underkaste sig Sultanens Befaling, er af begge Portens Kommissærer, Osman Pascha og Achmed Pascha tagen til Fange og ført til Konstantinopel.
Ribe Stifts Adresseaviser, 1842-04-25
Blandinger. Den franske Regjering har tilkiendt hver af de 10 Kunstnere, hvis Udkast til Napoleons Gravmonument den nedsatte Bedømmelses=Komitee har befundet at være de fortrinligste, en Guldmedaille af 1,000 Fr. Vardi. Monumentets Udførelse er overdraget Hr. Visconti. En Statu af Keiseren tilhest, som skal anbringes i Jnvalide=Hotellets Gaard, forarbeides af Hr. Marochetti.
Ribe Stifts Adresseaviser, 1842-04-25
Amerikanerne ville nu ogsaa overgaae Englænderne i at bygge Tunneler; thi, som der fortælles, have de fattet den Kæmpeplan, at anlægge en Tunnel fra New Orleans, der ligger ved Missisippi, en af de største Floder i Verden, under denne til den modsatte Bredde. Man skal imidlertid have besluttet, ikke at opføre den af Steen, men af støbt Jern.
Ribe Stifts Adresseaviser, 1842-04-25
Den som Galning bekiendte Marquis af Water ford, hvem den bergenske Vægter slag til "Ridder af Morgenstjernen", gifter sig nu med en Datter af den brittiske Gesandt i Petersborg, Lord Stuart de Rothsay.
Ribe Stifts Adresseaviser, 1842-04-25
J Frankrig har man opfundet et virksomt Middel til for stedse at holde Fluer, Myg og Bremser borte fra de stakkels Heste. Man laver en Dekort af Nøddeblade og Hestene vadskes dermed over hele Kroppen. J forrige Sommer har man anstillet mange Forsøg dermed i forskjellige Stutterier i Frankrig og England og fundet, at det har gjort den bedste Virkning.
Ribe Stifts Adresseaviser, 1842-04-25
Den berømte Virtuos List er indtruffen til St. Petersborg, hvor han vil aabne en Cytlus af Koncerter.
Ribe Stifts Adresseaviser, 1842-04-25
Indenlandske Efterretninger. Orla Lehmann blev i Torsdags, omtrent Kl. 12 1/2, løsladt fra den ham ved Høiesterersdom af 20. Jan. d. A. idømte Arrest, og blev, da han kom kjørende til sit Hjem, modtaget af endeel velklædte Folk, der havde samlet sig deels udenfor hans Bolig, deels i dennes Gaard, og hilset med et "Leve", som imidlertid ikke gav Anledning til nogensomhelst Afbrydelse i den herskende Orden og Roe (B. T.)
Ribe Stifts Adresseaviser, 1842-04-25
Hs. Maj. har under 26. f. M. approberet Budgettet for 1842, der om en 8 eller 10 Dage vil blive offentliggjort. (S. Bl.)
Ribe Stifts Adresseaviser, 1842-04-25
Hs. Maj. har allern, tilladt, at det i Christiania udkommende Dagblad, "Den Constitutionelle, maa forundes den lettede Postforsendelse indtil videre.
Ribe Stifts Adresseaviser, 1842-04-25
En af vore meest haabefulde yngre Videnskabsm., Botanikeren Mag. art. Dreier er den 21. ds. død efter i længere Tid at have været sengeliggende. (B. T.)
Ribe Stifts Adresseaviser, 1842-04-25
En Eskadron Husarer er i disse Dage ankommen til Kbh.; i hvad Hensigt dette er skeet, vides ikke. (Aalb. A.)
Ribe Stifts Adresseaviser, 1842-04-25
Jfølge Fædrelandet er Generalgouverneuren v. Scholten i bedste Velgaaende kommen til Frankrig med Admiral Arnand, og vil der, siges der, rimeligviis finde Ordre til ufortøvet at begive sig hertil.
Ribe Stifts Adresseaviser, 1842-04-25
Jfølg et indgivet Andragende fra en Kjøbstad-Communes Revisorer, hvori de forespørge, hvorvidt deres Myndighed med Hensyn til Revisionen i det Hele strækker sig, har det behaget Kancelliet at svare: Hvad Kommunalrevisionens Myndighed i Almindelighed angaaer, da er denne under Udøvelsen af sin Funktion ingenlunde indskrænket til en blot Talrevision, men den er ogsaa, i Medfør af Forordn. af 24. Octbr. 1837 § 26, bemyndiget til at gjøre sine Udsættelser, hvor den formener, at en Jndtægtspost er udeladt, som kunde være kommen Kommunen tilgode eller en Udgift er passeret, som kunde have været besparet. Revisionen er derhos ikke blot kompetent, men ifølge selve sin Stilling endog saaledes opfordret til at gjøre opmærksom paa de nye Foranstaltninger, som den maatte finde kunne være at træffe i Kommunens Jnteresse. Men da dog Forslag til administ. Foranstaltninger ligge udenfor Revisionens nærmeste Virksomhed, og desaarsag ikke kunne blive Gienstand for den egentlige Decision, saa maa Kancelliet, om det endikke kan formenes Revisorerne at optage slige Forslag og Henstillinger iblandt selve Revisionsantegnelser ne, dog ansee det meere passende, at de udelades deraf, og vedlægges som særlige Andragender, der da blive at behandle som andre Forslag angaaende administrative Anliggender."
Ribe Stifts Adresseaviser, 1842-04-25
En Gienstand af indgribende Vigtighed afhandle des d. 16 om Aftenen i de kbhavnske Borgerrepræsentanters Møde, nemlig det af Mag. Monrad indgivne Forslag om Udvivelsen af Næringsskatten til kgl. Embedsmænd, Pensionister og Particuliers, hvorom allerede tidligere var bleven nedsat en Kommittee af Repræsentationens Midte. (Aalb A.)
Ribe Stifts Adresseaviser, 1842-04-25
Efter Forlydende agter Hr. Carstensen at opføre sit Tivoli paa det Sted paa Hjørnet af Gamle-Kongevei, som engang har tilhørt Conferentsr. Bugge og senere Silke= og Klædekræmmer Westrup. (S. Bl.)J denne Tid ere de gamle Pialteboutikker og Slagterboder paa Ulfeldtsplads færd med at rykke op, da, som bekiendt, Pladsen skal være ryddet 14 Dage efter indeværende Flyttetid. (S. Bl.) Antoine Bournonville, i sin Tid vor fortrinligste og en udmærket Solodandser, der bidrog væsentligt til at forherlige Galeottis Balletter, optraadte for første Gang paa den danske Scene da han kom fra Stockholm hertil, d. 18. April 1792. J Mandags var det altsaa 50 Aar siden denne hans første Optræden, og da han tilfældigen opholdt sig i Kbhavn, for at overvære Opførelsen af hans Søns nyeste Arbeide, benyttede Balletpersonalet Leiligheden til at komplimentere ham, og overrakte ham Beviser paa deres Agtelse og Erkjendtlighed. Han er født d. 19. Mai 1760, snart 82 Aar gl., men nyder ikke destomindre en usvækket Sundhed og Kraft. (B. T.)
Ribe Stifts Adresseaviser, 1842-04-25
Blandt Bestemmelserne ved den nye Armeeorganisation skal ogsaa være den, at Officererne herefter ikke maae vise sig i civil Dragt, men kun i Uniform, kun Generalpersoner skulle være undtagne fra denne Bestemmelse. (Dvke)
Ribe Stifts Adresseaviser, 1842-04-25
J de sidste 5 Uger er i Frederiksborg og sammes nærmeste Omegn ikke forekommet et eneste Tilfælde af Mund- og Klovesyge blandt Kreaturene, og man kan vel derfor nu antage denne Sygdom for ophørt i bemeldte Egn.